google/wiki40b huggingface dataset:
Kazys Kovarskas

Kazys Kovarskas (g. gimė 1941 m. kovo 4 d. Ukmergės rajonas) – teisininkas, prokuroras, Lietuvos Respublikos generalinio prokuroro pavaduotojas.

Biografija

Gimė žemdirbių šeimoje. 1946 m. Kovarskų šeima, kurioje augo 5 vaikai, persikėle gyventi į Vilnių.
Mokėsi Vilniaus 5-oje, 23-oje, 16-oje vidurinėse mokyklose. 1959-1961 m. Vilniaus Skaičiavimo mašinų gamyklos frezuotojas, toliau mokėsi 1- oje darbo jaunimo vakarinėje mokykloje. 1961–1964 m. K.Kovarskas tarnavo sovietinėje armijoje. 1964 m. įstojo į Vilniaus universiteto Teisės fakultetą, kurį 1968 m. baigęs pradėjo dirbti Vilniaus m. prokuratūroje stažuotoju. Po to iki 1972 m. dirbo Vilniaus rajono prokuratūroje stažuotoju, tardytoju, 1972–1979 – Lietuvos prokuratūros Tardymo valdybos skyriaus prokuroras 1979–1981 – Vilniaus m. Tarybų rajono prokuroras 1981–1993 – Lietuvos prokuratūros Tardymo valdybos skyriaus prokuroras. vėliau Lietuvos Respublikos prokuratūroje prokuroru, buvo vienos iš prokuratūrų vadovu. Atkūrus Lietuvos Respublikos nepriklausomybę, toliau dirbo Lietuvos Respublikos Generalinėje prokuratūroje prokuroru. 1995–1997 m. dirbo advokatu, tačiau 1997 m. vėl įsidarbino Lietuvos Respublikos Generalinėje prokuratūroje, kur dirbo Specialių tyrimų skyriaus vyriausiuoju prokuroru. Nuo 1998 m. balandžio 23 d. iki 2001 m. sausio 17 d. Lietuvos Respublikos generalinio prokuroro pavaduotojas.
Žmona Ona Kovarskienė – teisininkė, advokatė, nuo 1985 m. iki 1995 m. dirbo Lietuvos Respublikos prokuratūroje. Turi du suaugusius sūnus, kurie, sukūrę šeimas, gyvena atskirai.
K. Kovarsko abu tėvai mirė 1988 m.
Argentinos lietuvių bendruomenė

Argentinos lietuvių bendruomenė, ALOST (isp. Comunidad Lituana en la Argentina) – Argentinos lietuvių visuomeninė organizacija, veikianti Argentinoje nuo 1956 m., Pasaulio lietuvių bendruomenės padalinys. Adresas: Mendoza 2280, Avellaneda, Buenos Airių provincija, Argentina.

Veikla

Argentinos lietuvių bendruomenė koordinuoja organizacijų veiklą, siekia išlaikyti lietuvybę. Atstovauja Argentinos lietuviams Pasaulio lietuvių bendruomenės renginiuose. Nuo 1959 m. rengiami Pietų Amerikos lietuvių kongresai, 3 jų įvyko Argentinoje. Rūpinasi lietuvių socialiniais reikalais; 1964 m. buvo įkurta prieglauda Lietuvių senelių židinys. Iki 1990 m. kovojo dėl Lietuvos išlaisvinimo. A kasmet švenčia vasario 16 d. ir kovo 11 d., mini 1941 m. birželio trėmimus.
Basonių piliakalnis

Piliakalnis

Piliakalnis įrengtas atskiroje aukštoje kalvoje. Aikštelė keturkampė, pailga rytų – vakarų kryptimi, 43x20 m dydžio, su kultūriniu sluoksniu. Jos rytiniame krašte supiltas 0,5 m aukščio, 16 m pločio pylimas. Šlaitai - 18 m aukščio.
Piliakalnis apardytas arimų, vakariniame šlaite kastų bulviarūsių ir apkasų. Aikštelė dirvonuoja, šiauriniame ir pietiniame šlaituose auga jauni lapuočiai.
Šiaurės vakarų papėdėje 0,2 ha plote yra papėdės gyvenvietė.
Piliakalnis datuojamas I tūkstantmečiu. Lietuvos Respublikos Vyriausybės nutarimas dėl paskelbimo kultūros paminklu – 1998-05-19; Nr.612. Paminklo teritorijos plotas 32000 m². Išmatavimai/plotas: 270 m ilgio rytų – vakarų kryptimi ir iki 160 m pločio.

Aplinkiniai piliakalniai

Būtkiemio piliakalnis 2 kmBijautonių piliakalnis 11 km
Pridotkų piliakalnis 5 kmMūro Strėvininkų piliakalnis 14 km
Buivydonių piliakalnis 6 kmPalapainės piliakalnis 6 km
Migonių piliakalnis 5 kmBalceriškių piliakalnis 13 kmPelekonių III piliakalnis 11 kmPaukščių piliakalnis 8 kmBeižionių piliakalnis 12 km
Rokiškių piliakalnis 3 km
Vagadu

Priešistorinė kultūra ir Avkaras

Vagadu imperijos vietoje dar 1600–300 m. pr. m. e. egzistavo priešistorinė civilizacija, pastatyti planuoti miestai, kurie koncentravosi Tišito, Valatos archeologiniuose kompleksuose. Jų kūrėjai buvo soninkių protėviai, kurie buvo pirmoji tauta Afrikoje (išskyrus Nilo slėnį), statę akmens statinius.
IV a. pr. m. e. berberai nusiaubė šią kultūrą, įsikurdami Avkaro vietovėje. Čia IV a. įsikūrė vietinė dinastija, kurią valdė 21 valdovas.

Imperijos sukūrimas

Vietinė soninkių kultūra atgimė VIII a. kaip Vagadu imperija. Dinga Cisse tapo pirmuoju imperijos valdovu, ir valstybė labai suklestėjo ekonomikos dėka. Išdygo galinga prekybinė sostinė Kumbi Salehas.

Skilimas ir žlugimas

XI a. plečiantis dykumai ir kintant prekybos srautams, taip pat pernelyg išaugus vietos gyventojų skaičiui, valstybė ėmė silpti. Vakaruose įsigalėjo Tekrūro valstybė, rytuose stiprėjo songajai, nerimą kėlė maurai. Šių dinastija almoravidai kartu su Tekrūru 1067 m. paėmė Kumbi Salehą. Tai vedė Ganos imperiją į dezintegracijos fazę. Ganos imperijos ir aplinkinėse teritorijose susiformavo tokios valstybės, kaip Diafanu, Jaresna, Ghiriu, Malis, Sama, Dženė.
XII a. teritorijas aplink Kumbi Salehą užvaldė naujai iškilusi somninkiams gimininga soso tauta, ir jų valstybė Kaniaga, kurios valdovai vis dar tradiciškai titulavosi gana. Dar vėliau, 1230 m. iš pietų užkariavimus pradėjo giminingi mandinkai, sukūrę Malio imperiją. Tai buvo visiška Vagadu valstybės pabaiga.
Papamobilis

Papamobilis (it. papa – popiežius, [auto]mobile – mašina) – popiežiaus transporto priemonė, naudojama oficialių vizitų metu. Ši transporto priemonė pakeitė nepraktišką ir senamadišką popiežiaus kilnojamą sostą sedia gestatoria.
Dabar papamobilio forma primena normalų automobilį, tačiau jo galinę dalį sudaro stiklinis kubas. Jo konstrukcija yra tvirtesnė, o galinė dalis, kurioje kelionės metu būna popiežius, yra neperšaunama – tai buvo padaryta po pasikėsinimo nužudyti Joną Paulių II 1981 m. gegužės 13 d. Naudojama keletas papamobiliaus variantų – kai kuriose iš jų popiežius gali sėdėti, kitose – tik stovėti.

Registracijos numeris

Papamobilio registracijos numeris – SCV 1 (dabar), kažkada buvo naudojami SCV 6 i SCV 7. SCV tai pavadinimų Stato della Città del Vaticano" (italų k.) and „Status Civitatis Vaticanae“ (lotynų k.), t. y. Vatikano miesto valstybės, sutrumpinimas.

Istorija

Papamobilis pakeitė nepraktišką ir senamadišką popiežiaus kilnojamą sostą sedia gestatoria. Paskutinį kartą sedia gestatoria buvo naudojama 1978 m. Tačiau jau XX a. pradžioje popiežiai pradėjo važinėti specialiai jiems skirtais automobiliais.

Pijus X

Pirmąją popiežiaus kada nors naudoja mašina tapo limuzinas Italia 20/30. Ją 1909 m. dovanų gavo popiežius Pijus X.

Pijus XI

1930 m. popiežius Pijus XI gavo dovanų juodą Citroën C6 „Lictoria Six“.
Kitu papamobiliu tapo aštuonių cilindrų limuzinas Nurburg 460. Šią Mercedes-Benz firmos dovaną popiežiui galima dabar pamatyti Vatikano muziejuje.

Jonas Paulius II

Praktiškai viso pontifikato metu popiežius Jonas Paulius II naudojosi modifikuotu Fiat Campagnola. Kartais tai pat važinėjo naujesniais automobiliais, pav. Mercedes-Benz GE i Land Rover. Nors jis buvo pašautas būtent Fiat papamobilyje, jis liko popiežiaus mėgstamiausiu automobiliu.
Paskutiniuoju Jono Pauliaus II papamobiliu buvo specialiai gamintojo paruoštas automobilis Mercedes-Benz ML 430: neperšaunama ir aklimatizuojama popiežiaus kabina bei variklis, leidžiantis važiuoti iki 170 km/val greičiu. Pirmą kartą šiuo automobiliu popiežius važiavo Toronte, XVII Pasaulio jaunimo dienų metu (2002 m. liepos 18-28 d.)

Benediktas XVI

Dažniausiai Benedikto XVI naudojamu papamobiliu yra padidinto pravažumo Mercedes-Benz M-Class automobilis, specialiai pritaikytas popiežiui.
Taip pat naudojami atviri automobiliai, dažniausiai įvairių švenčių metu Šventojo Petro aikštėje.
Šiuo metu bandoma popiežiaus automobilį padaryti žymiai ekologiškesniu. Manoma, kad naujasis automobilis pasirodys 2012 m. pabaigoje.
Ūkininkas (Kaunas)

Ūkininkas – mėnesinis ūkio ir kooperacijos laikraštis, kultūros, ekonomikos ir praktikos savaitraštis, leistas 1918 m. Vilniuje, 1919-1939 m. Kaune.

Istorija

Leido Lietuvos ūkininkų sąjungos centro valdyba, „Ūkininko“ spaudos bendrovė. 1918 m. ėjo kartą, 1919 m. – 2 kartus per mėnesį, nuo 1920 m. – savaitraštis.
Spausdino specialius straipsnius ūkininkavimo, žemdirbystės, gyvulininkystės, miškininkystės ir kitais klausimais, svarstė žemės reformos, mokesčių, kreditų, kooperacijos ir kt. problemas, skelbė Lietuvos ir užsienio naujienas. Spausdino Raidės spaustuvė, Spindulio spaustuvė, Šviesos spaustuvė, Žiedo spaustuvė Kaune.
Leido priedus: „Kooperacija“, „Naminis gydytojas“, „Paveiksluota apžvalga“, „Pieno ūkis“, „Sargyba“, „Šeimininkė“, „Žemės ūkis“. 1937 m. gruodžio mėn. prie Ūkininko prijungtas laikraštis „Vyrų žygiai“, todėl vadinosi „Ūkininkas – Vyrų žygiai“. 1939 m. gruodžio mėn. sujungtas su leidiniu „Mūsų laikraštis“. Tiražas 9000 egz. (1926 m.

Bendradarbiai

Bendradarbiavo V. Baltrušaitis, Vladas Baublys, A. Bielinis, Pranas Dovydaitis, K. Gasiūnas, Vladas Kateiva, I. Matijošaitis, B. Matulaitis, P. Misiūnas, Juozas Prunskis, A. Trimakas ir kt.
Zenonas Juknevičius

Biografija

1977 m. Zenonas Juknevičius baigė teisės studijas VU Teisės fakultete, įgijo teisininko kvalifikaciją. 1977–1981 m. Šilutės rajono liaudies teismo liaudies teisėjas, 1981-1982 m. – Kupiškio valstybinės notarinės kontoros vyresnysis notaras, 1982-1987 m. – Kupiškio rajono prokuratūros tardytojas, 1987–1990 m. – LR teisingumo ministro pirmasis pavaduotojas, 1989–1990 m. Lietuvos Persitvarkymo Sąjūdžio sekretoriato neetatinis juridinis konsultantas. Laikinai ėjęs LR teisingumo ministro pareigas nuo 1992 m. liepos 21 d. iki 1992 m. lapkričio 26 d.
Advokatas nuo 1995 m., įsteigė savo vardu pavadintą advokato (Z. Juknevičiaus) kontorą. Derybų su „Williams“ laikotarpiu Z. Juknevičius civilinėje byloje atstovavo “Lukoil Baltija” vadovui Ivanui Paleičikui.
TŪB “Abišala ir partneriai“ steigėjas ir tikrasis narys. Kartu su Aleksandru Abišala faktiškai vykdė bendrą darbinę ir teisinių konsultacijų veiklą iki 1999 m., vėliau – formalus TŪB “Abišala ir partneriai“ narys (kadangi TŪB privalėjo turėti bent 2 tikruosius narius) iki 2004 m. gegužės mėn.
Rainer Rupp

Rainer Rupp, Rainer Wolfgang Rupp (g. 1945 m. Saarlouis, Vakarų Vokietija) – ekonomistas ir publicistas, VDR šnipas (pseudonimas Topaz).
R. Rupas nuo 1977 iki 1989 metų dirbo NATO būstinėje Briuselyje ir VDR žvalgybai teikė informaciją, kuri buvo perduodama ir kitoms Varšuvos sutarties valstybėms. Žinomiausias R. Rupo nuopelnas buvo itin slaptos informacijos, jog operacijos Able Archer 83 metu NATO iš tiesų neplanuoja tikros branduolinės atakos. Able Archer buvo ambicinga testavimo programa, skirta patikrinti kariškių elgesį realaus atominio karo išvakarėse, daugeliui dalyvių nežinant, jog tai tik bandymai. Pasiruošimai buvo tiek realūs, jog Sovietų pusė nusprendė jog po treniruočių skraiste greičiausiai ruošiamasi tikram smūgiui. Perduodamas slaptą informaciją jog taip nėra, šnipas sumažino „atsakomojo“ branduolinio smūgio iš Sovietų pusės pavojų, tikėtinai sustabdydamas galėjusį prasidėti branduolinį karą.

Biografija

Rainer Rupp buvo šnipu užverbuotas 1968 metais, jam studijuojant Maino universitete. 1972 metais vedė britų kilmės Ann-Christine Bowen, irgi šnipę, žinomą „Turkio“ slapyvardžiu (1980 m. Ann pasitraukė iš šios veiklos gimus pirmąjam iš trijų vaikų). 1977 metais Rupp pavyko integruotis į NATO, kur jis sparčiai darė karjerą, prieidamas prie vis slaptesnių duomenų. Rainer Rupp perduodavo Sovietų blokui ypatingai slaptus dokumentus (angl. Cosmic secret) su kuriais net JAV prezidentui teisė dirbti suteikiama tik laikinai. Jis naudojo Topas ir Mosel slapyvardžius. NATO nieko nežinojo apie Topas iki 1990, kol dalį informacijos išdavė Rytų Vokietijos karininkas Heinz Busch. NATO ir toliau nežinojo kuris asmuo susijęs su šiuo slapyvardžiu. Reiner Rupp net ir pats dalyvavo posėdžiuose, kurių metu buvo bandoma nustatyti Topas šnipo asmenybę. Visgi jis 1994 m. buvo galutinai išaiškintas ir suimtas, nuteisiant dvylikai metų kalėjimo. Atkalėjęs šešerius metus, 2000 m buvo paleistas. Kurį laiką aktyviai dalyvavo Vokietijos Demokratinio Socializmo Partijoje (PDS), buvo ten atsakingas už saugumą ir tarptautinę politiką, tačiau 2003 metais iš šios partijos pasitraukė.
Čolula

Istorija

Vietovė apgyvendinta maždaug nuo V a. pr. m. e., greičiausiai otomangų. Klasikiniame Mezoamerikos laikotarpyje (nuo II a.) sparčiai augo, pastatyta Didžioji piramidė. Pateko Teotihuakano įtakon. XII a. į kraštą įsiveržė nahua tautos. Tačiau Čolula išliko gana nepriklausoma, bet pripažino actekų valdžią. Buvo pastatyta šventykla Kecalkoatliui. Tai buvo svarbiausias dvasinis vidurio Meksikos centras.
1519 m. Čolulą, po pergalės prieš Tlaskalą, pasiekė Ernanas Kortesas. Nors čolutekai ispanus priėmė taikiai, Kortesas nerimavo dėl galimo sąmokslo ir netikėtai surengė žudynes, kuriose išžudė daug miestiečių. Po užkariavimo Čolula nesunyko, bet ją nustelbė netoliese įkurta Puebla.
FK Napolis Šiauliai

Istorija

Iki 2007 m. klubas vadinosi VšĮ „Napoleono“ futbolo klubas, bet 2007 m. komanda buvo prijungta prie Šiaulių FA, nors ir tebeturi savo atskirą komandą „Napolis“.
Grenlandijos klausimas

Grenlandijos klausimas – Norvegijos ir Danijos ginčas dėl Rytų Grenlandijos teritorijų valstybinės priklausomybės XX a. 3 dešimtmetyje.
1905 m. susikūrusi nepriklausoma Norvegijos valstybė turėjo ekonominių interesų Grenlandijoje, buvusioje sudėtine istorinės Norvegijos karalystės dalimi. Rytų Grenlandijos prieplaukomis kaip uostais naudojosi norvegų žvejai ir banginių medžiotojai. Po I Pasaulinio karo suvereno teisės Grenlandijoje buvo pripažintos Danijai. 1924 m. pasirašytas susitarimas tarp Danijos ir Norvegijos patvirtino lygias norvegų ir danų žvejų teises Grenlandijos pakrantėse, tačiau tik 20 metų. Įtampa tarp Norvegijos ir Danijos išaugo 4 dešimtmečio pradžioje. 1931 m. birželio 27 d. Hallvard Devold savo privačia iniciatyva iškėlė Norvegijos vėliavą vienoje iš Rytų Grenlandijos prieplaukų ir paskelbė okupuojąs tam tikras Grenlandijos teritorijas Norvegijos karaliaus vardu. Po kiek laiko Norvegijos vyriausybė oficialiai paskelbė okupuojanti dalį negyvenamų teritorijų (vadinamą Eriko Raudonojo žemę) Rytų Grenlandijoje. 1932 m. buvo paskelbtas dar ir kitų teritorijų (Pietryčių žemės) užėmimas. Norvegijos dešinieji politikai tikėjosi, kad Grenlandijos klausimas suvienys šalį ir išves ją iš „partinės politikos“. Tiesa, karinė okupacija organizuota nebuvo. Tiesioginės derybos tarp Danijos ir Norvegijos 1932 m. rudenį buvo nesėkmingos. Danija kreipėsi į Hagos tarptautinį teismą. Su ginčo perdavimu spręsti šiam organui sutiko ir Norvegija. 1933 m. balandžio 5 d. Hagos teismas pripažino Norvegijos veiksmus okupuojant Grenlandiją neteisėtais. Norvegija pripažino šį sprendimą, tačiau jos santykiai su Danija išliko šalti iki II pasaulinio karo, kas trukdė Skandinavijos valstybių bendradarbiavimui.
Patilčiai (Marijampolė)

Aplinkinės gyvenvietės

Igliškėliai – 1 km
Šri Lankos provincijos

Šri Lankos provincijos (si පළාත) − šis Šri Lankos administracinis suskirstymas gyvuoja nuo 1987 m. Iki 1987 m. šalies administracinis suskirstymas rėmėsi dar kolonijinių laikų skirstymu. Šiuo metu Šri Lankos teritorija skirstoma į 9 provincijas.
Ruandos frankas

Banknotai

Naudojami 100, 500, 1000 ir 5000 frankų vertės banknotai. 1964–1977 m. naudoti 20 ir 50 frankų banknotai.
Butano kultūra

Butano kultūra priklausoma nuo šalies geografinės izoliacijos Himalajų kalnuose. Šalis ilgai išlaikė izoliacinę politiką tiek kultūriniu, tiek ekonominiu požiūriu, siekiant išlaikyti kultūrinį paveldą ir nepriklausomybę. Limituotoms užsieniečių grupėms į šalį atvykti buvo leista tik nuo XX amžiaus paskutiniųjų dešimtmečių. Pagrindinė šalies kalba yra botijų, kuri yra kilusi iš tibetiečių kalbų. Šalies kultūra ir istorija taip pat glaudžiai susijusi su Tibetu.

Religija

Šalyje išplitusi viena iš trijų Budizmo atšakų - Vadžrajana. Religiniai mokymai Butane yra taikomi visose gyvenimo srityse. Paplitęs paprotys ant kalnų kabinti maldininko vėliavas – suvertas ant virvės ar prikabintas prie stulpo, spalvingas, keturkampes medžiagos ar rūbo skiautes.
Ketvirtadalis gyventojų yra hinduistai.

Lyčių skirtumai

Butano kultūroje moterys įprastai turi daugiau teisių negu vyrai. Joms priklauso nuosavybės teisės į žemę. Kiekvienoje didelėje šeimoje yra pagrindinė motina, padedanti kitoms moterims šeimos ūkyje. Kai ji nebegali eiti šių pareigų, jas perleidžia savo seseriai, dukrai ar anūkei.
Tiek moterys, tiek vyrai dirba laukuose. Šalies vyrai visapusiškai dalyvauja visose šeimos ūkio srityse, net maisto ruošoje ar drabužių gamyboje. Abiejų lyčių atstovai gali tapti vienuoliais, nors moterų vienuolių skaičius šalyje mažesnis.

Naujosios technologijos

7-ąjame dešimtmetyje trečiasis Butano karalius Jigme Dorji Wangchuck pradėjo laipsnišką modernių technologijų diegimą šalyje. 1973 m. pradėjo veikti pirmoji radijo stotis, sekmadieniais transliuodavusi savo porgramą 30 minučių. 1999 m. pradėtos televizijos programų transliavimas. Nuo 2000 m. šalyje įvestas internetas.
Enrikas Kačinskas

Biografija

Dar besimokydamas Naujamiesčio vidurinėje mokykloje, susidomėjo teatru. Nuo 1965 m. lankė Panevėžio dramos teatro vaidybos studiją (vadovas Juozas Miltinis), 1967 m. baigė Panevėžio vidurinę vakarinę mokyklą, 1967-2008 m. Panevėžio dramos teatro (nuo 1995 m. Panevėžio J. Miltinio dramos teatras) aktorius. Sukūrė daugiau kaip 130 vaidmenų.
Dolynska

Istorija

Gyvenvietė kurtis pradėjo XIX a. pab. nutiesus geležinkelį, ypač 1884 m. įrengus geležinkelių mazgą. Pagal žemių savininką pradžioje vadinta Kefalinu (Кефалино). XX a. pr. tai buvo stambi gyvenvietė, veikė plytų gamykla, lokomotyvų depas. 1901 m. suteiktas Dolynskos (Dolinskajos) pavadinimas. Tiesa, iki pat 1944 m. vietos valdžia gyvenvietę vadino Ševčenkovu. 1957 m. Dolynskos miesto tipo gyvenvietė tapo miestu.
SK Pressas Vilnius

Istorija

Klubo įkūrimo data - 2005-ieji, nors tikrąja gimimo diena turbūt derėtų laikyti 2004 metų spalio vakarą, kai jungtinės žurnalistų ir "Prelegentų" pajėgos nukeliavo iki finalo tarptautiniame žiniasklaidos turnyre Ukrainoje, Lucke. Nuo tada nueitas ilgas kelias - "Press'as" kasmet rengia šalies žurnalistų čempionatą, tarptautinį kolegų turnyrą Druskininkuose, kuriame pernai žaidė jau septynių šalių atstovai, kasmet išvyksta bent į kelis turnyrus užsienyje (kelionių žemėlapyje - tokios egzotiškos valstybės kaip Armėnija bei Egiptas), yra rungtyniavęs su Graikijos, Škotijos, Danijos, Lenkijos, Latvijos plunksnos ir mikrofono brolių komandomis. Tai paaiškina, iš kur atsirado šioks toks supratimas, kur bėgti ir ką rėkti. Naujajame SFL sezone komanda pridės jėgos ir, suprantama, grožio - prie pernykščio glamūro, kurio dalis yra aktorius Andrius Bialobžeskis, sporto komentatoriai Nerijus Kesminas ir Maksimas Vojevodinas, šiemet prisidės į klubą grįžtantys sūnūs paklydėliai V.Radzevičius ir Martynas Starkus, taip pat buvęs Lietuvos rinktinės žaidėjas, futbolo komentatorius Žydrūnas Grudzinskas, televizijos žurnalistas Tomas Langvinis. 
Komanda žaidžia VRFS rengiamose Sekmadienio futbolo lygos pirmenybėse.
Khunsathano nacionalinis parkas

Vieta

Parkas užima 419,20 km² plotą Doipraemueango (Doi Prae Mueang) kalnų vietovėje į šiaurę nuo Nano karalienės Sirikitos vardo vandens saugyklos, 60 km į pietus nuo provincijos centro Nano.

Flora ir fauna

Khunsathano nacionaliniame parke vyrauja lapuočių, mišrūs, spygliuočių ir visžaliai miškai. Iš retų augalų parke sutinkama: garcinija (Garcinia speciosa), michelija (Michelia floribunda), kekinis dvynutis (Symplocos racemosa), baltasis stirakas (Styrax benzoides), šukinis cikas (Cycas pectinata), Vietnaminė pušis (Pinus merkusii), gleivingoji pušis (Pinus kesiya), bukalapis sparnenis (Dipterocarpus obtusifolius), puošnioji šorėja (Shorea roxburghii), siauralapis sparnenis (Dipterocarpus costatus), paprastoji skėtra (Chukrasia tabularis), (Turpinia cochinchinensis), Australinis gvazdikmedis (Syzygium aqueum), zizifas (Ziziphus oenoplia), stambiavaisis koralmedis (Pterocarpus macrocarpus), tamsioji dalbergija (Dalbergia oliveri), viršūklis (Terminalia alata), krausva (Lagerstroemia calyculata), rudoji šorėja, puošnioji šorėja (Shorea roxburghii), shorea siamensis, migdolinis bukulis (Buchanania lanzan), kvapioji hopėja (Hopea odorata), raudonasis indenis, cinamonas (Cinnamomum iners), muskatmedis (Knema globularia), (Duabanga grandiflora) ir kt.
Parke gyvena: Himalajinis lokys, Indokininis tigras, Malajinė civeta, šernas, Indinis zambaras ir kt.
FA Community Shield

Futbolo Asociacijos Bendruomenės skydas (FA Community Shield; anksčiau Charity Shield) – kiekvieną sezoną Anglijoje rengiamos futbolo rungtynės tarp Premier lygos nugalėtojo ir FA taurės laimėtojo, panašiai kaip kitose šalyse rengiamos Supertaurės rungtynės. Jei viena komanda praėjusiame sezone laimėjo ir Premier lygą, ir FA taurę, dėl Skydo ši komanda kovoja su antrąją vietą Premier lygoje užėmusia komanda. Jei rungtynės pasibaigia lygiosiomis, žaidžiamas pratęsimas ir mušami 11 m baudiniai, bet 1949-1993 metais rungtynėms pasibaigus lygiosiomis daugeliu atvejų pratęsimas nebuvo žaidžiamas ir trofėjų pasidalindavo abi komandos (kiekviena turėdavo taurė po 6 mėnesius). Per tą laikotarpį lygiosiomis rungtynės pasibaigė 11 kartų.
Iki Charity Shield rengtos varžybos, pavadintos Sheriff of London Charity Shield, kur kasmet varžėsi viena profesionalų ir viena mėgėjų komanda, tokios varžybos pirmą kartą surengtos 1898 metais. 1908 metais surengtos pirmosios Charity Shield rungtynės, kur taip pat varžėsi profesionalai Manchester United ir mėgėjai Queens Park Rangers, palaipsniui profesionalų ir mėgėjų rungtynių tradiciją pakeitė Futbolo lygos nugalėtojo ir FA taurės laimėtojo rungtynės. 1993 metais susiformavus Premier lygai, rungtynės rengiamos tarp Premier lygos nugalėtojo ir FA taurės laimėtojo. 2002 metais rungtynės pervadintos į Community Shield.
Daugiausiai kartų skydą laimėjo Manchester United, iš viso dalyvavę varžybose 24 kartus, jie laimėjo 11 kartų, 4 kartus sužaidė lygiosiomis ir pasidalino skydą su varžovais.
Bengalijos katė

Bengalijos katės (angl. Bengal cat)– dirbtinė kačių veislė, išvesta kryžminant laukines (lot. Felis bengalensis) ir namines kates. Kailis primena didžiųjų laukinių kačių. Išvestos JAV, bet vėliau paplito ir Europoje.

Istorija

Bengalijos katės išvestos JAV. Pradžioje siekta ne išvesti naują veislę, o rasti vaistą nuo kačių leukozės. Ilgainiui kačių mylėtojai pradėjo kryžminti augintines tam, kad išvestų įspūdingai dėmėtą kačių veislę. Kačiukai, gimę po tokių eksperimentų, dažnai gimdavo nevaisingi.
Visgi veislininkai nenuleido rankų ir toliau mišrino Felis bengalensis su įvairiomis kačių veislėmis. Pirmieji šių eksperimentų jaunikliai paveldėjo laukinių kačių būdą. Dabartinės Bengalijos katės turi apie 10 procentų laukinių kačių kraujo ir yra gerokai švelnesnio charakterio.

Charakteris

Bengalijos katės yra judrios, smalsios, mėgsta vandenį. Šiai veislei būtina turėti pakankamai vietos žaidimams. Dėl savo kilmės neretai būna užsispyrusios, nuolat ieško grobio. Nemėgsta vienatvės ir tylos.
Su kitomis katėmis ir šunimis sutaria gerai – ypač judraus, nenustygstančio būdo. Mažus kačiukus būtina pratinti prie žmogaus, kitu atveju, užaugusios katės lieka pusiau laukinės.

Fizinės savybės

Bengalijos katės kūnas raumeningas, stambių kaulų. Užpakalinės kojos kiek ilgesnės už priekines, letenos didelės, apvalios. Gana mažos ausys. Nosis ilga, plati, su nedidelių įlinkiu. akys didelės, migdolo pavidalo.
Kailis tankus, glotnus, minkštas. Plaukas trumpas arba vidutinio ilgio. Būdingi du raštai: dėmėtas ir dryžuotas.
RKS Radomiak Radom

Istorija

Klubo ištakos siekia 1910 m., kai buvo įkurtas Radomskie TS. Yra žaidę aukščiausioje šalies lygoje, bet pastaruoju metu buvo nukritę į žemesnės pakopos pirmenybes.